Publication: Magyar Közlöny
Issue: MK-2004-50 (Year: 2004, Number: 50)
Era: 2004-2010
Section: választásáról szóló 2003. évi CXIII. törvény 2. § (1) bekezdése, 5. § (1) bekezdése, illetõleg a törvény egésze alkotmányellenességének megállapítására és megsemmisítésére
Paragraph Index: 1922

70. § (4) bekezdésében biztosított, a közügyek viteléhez, közhivatal viseléséhez való joggal is, valamint a 70/A. § (3) bekezdésében biztosított jog- és esélyegyenlõség elvével. Az egyik indítványozó utal az 1976. évi 8. törvényerejû rendelettel kihirdetett, a Polgári és Politikai Jogok Nemzetközi Egyezségokmánya (a továbbiakban: Egyezségokmány) 25. cikk b) pontjára, amely szerint „minden állampolgárnak megkülönböztetések és ésszerûtlen korlátozások nélkül joga van arra, hogy szavazzon és megválaszthassák az általános és egyenlõ választójog alapján, titkos szavazással tartott olyan valódi és rendszeres választásokon, amelyek biztosítják a választók akaratának szabad kifejezését.” Az indítványozó külön említi, hogy az uniós csatlakozással lép hatályba az Alkotmány új 70. § (4) bekezdése, amely kimondja: „A Magyar Köztársaság területén lakóhellyel rendelkezõ minden nagykorú magyar állampolgárt és az Európai Unió más tagállamának a Magyar Köztársaság területén lakóhellyel rendelkezõ nagykorú állampolgárát megilleti az a jog, hogy az európai parlamenti választáson választható és választó legyen.” Az indítványozó álláspontja szerint a pártlista EPvt. szabálya ellentétes a késõbb hatályba lépõ alkotmányi rendelkezéssel. A kifogásolt törvényi rendelkezések és a törvény egészének visszamenõ hatályú megsemmisítését kéri. Egy indítvány az EPvt.-t általában tartja alkotmányellenesnek, számos alkotmányi rendelkezésre utalt, anélkül, hogy megjelölte volna, melyik alkotmányi rendelkezéssel ellentétes. II. Az Alkotmánybíróság a döntését a következõ jogszabályi rendelkezésekre alapozta.

Source: https://magyarkozlony.hu/hivatalos-lapok/ee65b1a51b76e24549f92bd9716d6f799854dc52/dokumentumok/45265c6cf645fabce0e29d0f4c697e4ed0cad5a4/letoltes